D ô v o d o v á   s p r á v a

k privatizácii časti zdravotníckeho zariadenia

Nemocnica s poliklinikou Sobrance  – časť Zubná ambulancia Veľké Revištia č. 9

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti zdravotníckeho zariadenia Nemocnica s poliklinikou Sobrance – časť Zubná ambulancia Veľké Revištia č. 9 priamym predajom časti zdravotníckeho zariadenia MUDr. Silvii Chomičovej, Okružná 10, 071 01 Michalovce.

1.	Vymedzenie privatizovaného majetku

Štátna príspevková organizácia s právnou subjektivitou Nemocnica s poliklinikou so sídlom v Sobranciach, ul. Mieru č. 12 bola zriadená zriaďovacou listinou Ministerstva zdravotníctva Slovenskej republiky zo dňa  29.11.1991, číslo 3724/1991-A/XI-2 s účinnosťou od 1.1.1992.
Časť zdravotníckeho zariadenia bola zaradená do privatizácie uznesením vlády SR č. 556/1999 zo dňa 30.6.1999.
Informácia o predložení ZPP na MSPNM SR podľa § 10 ods. 7 zákona č. 92/1991 Zb. bola zverejnená v dennej tlači distribuovanej celoštátne dňa 31.1.2000. 
Do privatizácie podľa predloženého privatizačného projektu vstupuje časť zdravotníckeho zariadenia a to Obvodné zdravotné stredisko Veľké Revištia, Obvodné zdravotné stredisko Podhoroď, Obvodné zdravotné stredisko Krčava,  Obvodné zdravotné stredisko Úbrež, Zubná ambulancia Veľké Revištia a Fyziatricko-rehabilitačná ambulancia Sobrance.
Predkladaný návrh  na vydanie rozhodnutia o privatizácii sa týka  Zubnej ambulancie Veľké Revištia č. 9. Privatizovaný majetok sa nachádza v katastrálnom území Veľké Revištia.
Hlavný predmet činnosti predmetného zdravotníckeho zariadenia je poskytovanie ambulantnej liečebno – preventívnej zdravotnej starostlivosti v odbore stomatológie.

Ekonomická charakteristika časti zdravotníckeho zariadenia Nemocnica s poliklinikou Sobrance – časť Zubná ambulancia Veľké Revištia č. 9  k 31.12.1998

Počet pracovníkov /os./	0	
z toho THP                                                                    	0	
Výkony a mimoriadne výnosy /tis.Sk/                        	20	
Náklady /tis.Sk/                                                          	3	
Hospodársky výsledok /tis.Sk/                                       	17	
Miera odpísania ZP (%)	28.57	

2

Údaje o rozsahu a štruktúre majetku časti zdravotníckeho zariadenia Nemocnica s poliklinikou Sobrance – časť Zubná ambulancia Veľké Revištia č. 9  k  31.12.1998: 

Aktíva /majetok spolu/                                                   55 tis. Sk
v tom:  
stále aktíva                                                                    55 tis. Sk
 z toho : pozemky                                                          24 tis. Sk         
              budovy a  stavby                                              31 tis. Sk
 obežné aktíva                                                                 0 tis. Sk
 ostatné aktíva nezachytené v súvahe                            0 tis. Sk
 Záväzky privatizované spolu                                          0 tis. Sk

Majetok samostatne privatizovanej jednotky                 55 tis.Sk

2. Návrhy privatizačných projektov vypracovaných na časť zdravotníckeho  zariadenia   Nemocnica s poliklinikou Sobrance - časť Zubná ambulancia Veľké Revištia č. 9
Základný privatizačný projekt bol vypracovaný vedením zdravotníckeho zariadenia Nemocnica s poliklinikou Sobrance a navrhuje privatizovať časť uvedeného zdravotníckeho zariadenia v šiestich výstupoch.
 
Ministerstvo zdravotníctva SR vo svojom stanovisku zo dňa 22.11.1999 súhlasí s priamym predajom Zubnej ambulancie Veľké Revištia č. 9 a navrhuje ako nadobúdateľa Zubnej ambulancie Veľké Revištia č. 9 MUDr. Silviu Chomičovú, ktorá prevádzkuje neštátnu zubnú ambulanciu vo Veľkých Revištiach. 

Protimonopolný  úrad SR vo svojom stanovisku zo dňa  14.1.2000 súhlasí, aby záujemca o privatizáciu predmetného zdravotníckeho zariadenia bol vybraný v komisii MSPNM SR pre výber nadobúdateľa, ktorá je poradným orgánom ministersky pre správu a privatizáciu národného majetku SR. S uvedeným súhlasí aj vzhľadom na skutočnosť, že privatizácia zdravotníckeho zariadenia bola zo strany MZ SR uverejnená v denníku Práca a v Zdravotníckych novinách.

Ministerstvo eviduje nasledovný podnet so záujmom o kúpu časti zdravotníckeho zariadenia Nemocnica s poliklinikou Sobrance –  Zubná ambulancia Veľké Revištia č. 9:

	   1. MUDr. Silvia Chomičová, zo dňa 25.2.1998.
Trhové ohodnotenie nebolo vykonané, nakoľko v nadväznosti na prijatú koncepciu transformácie rezortu zdravotníctva sa privatizácia zdravotníckych zariadení  realizuje na základe účtovnej hodnoty. 

3.  Postup posudzovania privatizačného projektu 
Základný privatizačný projekt bol predložený zriaďovateľom na MSPNM SR dňa 15.12.1999. Na MSPNM SR bol prerokovaný v pracovnej komisii  s odporúčaním privatizovať majetok časti zdravotníckeho zariadenia – Zubná ambulancia Veľké Revištia č. 9 priamym predajom záujemcovi, ktorý bude vybraný vo výberovom konaní. 

3

MSPNM SR listom zo dňa 9.3.2001 oslovilo jedného známeho záujemcu o privatizovaný majetok so žiadosťou o doplnenie podnetu v termíne do 6.4.2001. Dodatok v stanovenom termíne predložila MUDr. Silvia Chomičová, Okružná 10, 071 01 Michalovce.
Komisia MSPNM SR pre výber nadobúdateľa  privatizovaného majetku priamym predajom zriadená ministerkou pre správu a privatizáciu národného majetku,  posúdila predložený návrh dňa 12.4.2001 a  odporučila ako budúceho nadobúdateľa časti zdravotníckeho zariadenia Nemocnica s poliklinikou Sobrance – Zubná ambulancia Veľké Revištia č. 9 MUDr. Silviu Chomičovú, Okružná 10, 071 01 Michalovce. Pri svojom odporúčaní vychádzala komisia z nasledovných skutočností:
MUDr. Silvia Chomičová je jediným záujemcom, ktorý predložil svoju ponuku na privatizáciu predmetného zdravotníckeho zariadenia do výberového konania a zároveň splnil všetky podmienky výberového konania. MUDr. Chomičová poskytuje stomatologickú zdravotnú starostlivosť pre dospelých, dorast, žiakom základných a materských škôl z obcí Veľké Revištia, Blatné Revištia, Blatné Remety, Blatná Polianka, Svätuš, Bunkovce, Hnojné, Fekišovce, Závadka, zamestnancom PD Závadka, DONA Veľké Revištia, Agrovex Blatná Polianka, Agronova Blatné Revištia, ODETA Blatná Polianka a tiež pacientom podľa slobodnej voľby lekára. Hlavným zámerom vybraného nadobúdateľa  je zachovanie kontinuity poskytovania zdravotníckych služieb s cieľom postupného skvalitnenia a  zvýšenia úrovne poskytovaných služieb, ako aj vytvorenie vhodných materiálno – technických podmienok pre prevádzku ambulancie. Kúpna cena za nadobudnutie tejto ambulancie bude zaplatená v hotovosti v jednej splátke. Aj MZ SR ako zriaďovateľ privatizovaného zdravotníckeho zariadenia odporúča ako budúceho nadobúdateľa zdravotníckeho zariadenia MUDr. Silviu Chomičovú.

Z Á V E R :

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii časti zdravotníckeho zariadenia Nemocnica s poliklinikou Sobrance – časť Zubná ambulancia Veľké Revištia č. 9 priamym predajom MUDr. Silvii Chomičovej, Okružná 10, 071 01 Michalovce.